
סנהדרין ט ע"א



טקסט הדף מנוקד



דְּאַתְרוֹ בַּיהּ מַלְקוֹת וְלָא אַתְרוֹ בַּיהּ קַטְלָא


וְקָמִיפַּלְגִי בִּפְלוּגְתָּא דְּרַבִּי יִשְׁמָעֵאל וְרַבָּנַן דִּתְנַן מַכּוֹת בִּשְׁלֹשָׁה מִשּׁוּם רַבִּי יִשְׁמָעֵאל אָמְרוּ בְּעֶשְׂרִים וּשְׁלֹשָׁה


רָבִינָא אָמַר כְּגוֹן שֶׁנִּמְצָא אֶחָד מִן הָעֵדִים קָרוֹב אוֹ פָּסוּל וְקָמִיפַּלְגִי בִּפְלוּגְתָּא דְּרַבִּי יוֹסֵי וְרַבִּי אַלִּיבָּא דְּרַבִּי עֲקִיבָא דִּתְנַן רַבִּי עֲקִיבָא אוֹמֵר לֹא בָּא שְׁלִישִׁי אֶלָּא לְהַחְמִיר עָלָיו לַעֲשׂוֹת דִּינוֹ כַּיּוֹצֵא בָּאֵלּוּ


אִם כֵּן עָנַשׁ הַכָּתוּב אֶת הַנִּיטְפָּל לְעוֹבְרֵי עֲבֵירָה כְּעוֹבְרֵי עֲבֵירָה עַל אַחַת כַּמָּה וְכַמָּה שֶׁיְּשַׁלֵּם שָׂכָר (אֶת הַנִּיטְפָּל) [לַנִּיטְפָּל] לְעוֹשֵׂה מִצְוָה כְּעוֹשֵׂה מִצְוָה


וּמָה שְׁנַיִם נִמְצָא אֶחָד מֵהֶן קָרוֹב אוֹ פָּסוּל עֵדוּתָן בְּטֵלָה אַף שְׁלֹשָׁה נִמְצָא אֶחָד מֵהֶן קָרוֹב אוֹ פָּסוּל עֵדוּתָן בְּטֵלָה וּמִנַּיִין שֶׁאֲפִילּוּ מֵאָה תַּלְמוּד לוֹמַר עֵדִים


אָמַר רַבִּי יוֹסֵי בַּמֶּה דְּבָרִים אֲמוּרִים בְּדִינֵי נְפָשׁוֹת אֲבָל בְּדִינֵי מָמוֹנוֹת תִּתְקַיֵּים עֵדוּת בַּשְּׁאָר רַבִּי אוֹמֵר אֶחָד דִּינֵי מָמוֹנוֹת וְאֶחָד דִּינֵי נְפָשׁוֹת וְאֵימָתַי בִּזְמַן שֶׁהִתְרוּ בָּהֶן אֲבָל בִּזְמַן שֶׁלֹּא הִתְרוּ בָּהֶן




רש"י



 דאתרו ביה מלקות ולא אתרו ביה קטלא. דהא ודאי לא מיקטלא אלא לוקה דאין לך מיתת בית דין שלא נאמר בה לאו וקסבר לאו שניתן לאזהרת מיתת בית דין לוקין עליו כי אתרו בה מלקות ולא קטלא: משום ר' ישמעאל אמרו בעשרים ושלשה. טעמא מפרש לקמן (דף י.): אחד מן העדים. והיו שם שלשה או ארבעה שיכולה עדות להתקיים בשאר: הא דרבי עקיבא. במסכת מכות: לא בא שלישי כו'. דממשמע שנאמר (דברים יט) על פי שנים עדים (יקום) כל שכן שלשה למה נאמר או שלשה עדים אלא להחמיר עליו ליתן חומר בעדי שקר ששלישי זה אע''פ שלא היה זה נידון על פיו למיתה שהרי בשנים שהעידו תחלה נמי היה נידון אפילו הכי עשה הכתוב את דינו כיוצא באלו שאם הוזמו יהרג אף השלישי מפני שניטפל לעוברי עבירה: קל וחומר שישלם שכר וכו'. דקיימא לן מדה טובה מרובה ממדת פורענות הלכך קל וחומר הוא: במה דברים אמורים. דעדותן בטלה: בדיני נפשות. דרחמנא אמר (במדבר לה) והצילו העדה דמהדרינן בתר זכותא לבטל העדות ולא יהרג לא הוא ולא הם: רבי אומר אחד דיני ממונות ואחד דיני נפשות. שוין בכך דעדותן בטלה: ואימתי. בדיני נפשות עדותן בטלה: בזמן שהתרו. הקרוב או הפסול בעוברי עבירה שגילו דעתם שאף הם נעשים עדים והרי הכתוב הקיש שלשה לבטל העדות אם יש קרוב או פסול אבל לא התרו הקרוב והפסול בעוברי עבירה אלא שתקו והכשרים התרו בהן אין אלו נעשים עדים ותתקיים העדות בשאר: 

תוספות



 דאתרו ביה למלקות. ואתיא כמ''ד (מכות יג:) לאו שניתן לאזהרת מיתת ב''ד לוקין עליו ואם היינו יכולין לפרש במלקות של מוציא שם רע היה מתיישב ותימה דמשמע הכא דסבר ר' מאיר מכות בג' אם כן הוה דריש קרא והצדיקו לענין עדים זוממין דלקו כדלקמן (דף י.) ומה הוה משני מהא דפריך תיפוק ליה מלא תענה דלא מצי לשנויי כדמשני לקמן משום דהוי לאו שאין בו מעשה מ''מ הוה לקי דהא ר' מאיר גמר בפ''ק דמכות (דף ד: ושם) דעדים זוממין לוקין ומשלמין ממון ממוציא שם רע וה''נ דגמר לענין דלוקין דאע''ג דהוי לאו שאין בו מעשה וכ''ת דהוה משני משום דהוי לאו שניתן לאזהרת מיתת ב''ד חדא דאית ליה דלוקין עליו לפי סברת רב אשי ועוד דר''מ אית ליה אזהרה לעדים זוממין מקרא אחרינא בפ''ק דמכות (ג''ז שם) וי''ל דאע''ג דגמר עדים זוממין ממוציא שם רע ה''מ לענין דלא דרשינן כדי רשעתו להכי אלא מוקמינא לה לדרשה אחריתי באלו נערות (כתובות לב:) אבל גבי האי אי לאו דגלי קרא דלקי לא הוה גמרינן כיון דכתיב לעשות דדרשינן מינה באלו הן הלוקין (מכות דף יג:) דבעינן לאו שיש בו מעשה אי נמי י''ל דמוציא שם רע גופיה לא נפקא לן דלקי אלא מוהיה אם בן הכות הרשע כדאמר פרק נערה (כתובות דף מו.) למדנו ויסרו מויסרו ויסרו מבן ובן (מבן) מוהיה אם בן הכות הרשע: לא בא השלישי להקל עליו אלא להחמיר עליו. אדר''ש קאי דקתני בפ''ק דמכות (דף ה: ושם) לעיל מהך ר''ש אומר מה שנים אין נהרגין עד שיהו שניהם זוממין אף שלשה וכו' ומצי למימר דפליג אדר''ש וס''ל דנהרגין אע''פ שאין שלשתן זוממין דקסבר דאין להקיש שלשה לשנים לענין זה דכיון דכתיב (דברים יט) ועשיתם לו כאשר זמם הרי זממו שנים שיש כח בידיהם להרוג בפני עצמם ובקונטרס פירש במכות (שם) לא בא השלישי להקל עליו דלהקל עליו לא צריך קרא דכתיב (שם) והנה עד שקר העד דמשמע כל העדות ואינן נהרגין עד שיוזמו כולן ולא בא הכתוב אלא להחמיר עליו אבל אין לפרש לא בא השלישי להקל עליו גרידא אלא גם להחמיר עליו אע''ג דר''ש מודה דשלשתן נהרגין ה''מ כשבאו בתוך כדי דיבור כדמפרש התם בגמרא אבל רבי עקיבא סבר שנענש אע''ג שבא אח''כ מדנקט נטפל דהא כיון דאית ליה לרבי עקיבא היקישא דעד שיהו שלשתן זוממין בבאו בבת אחת בבאו זה אחר זה נמי יקישם להכי כי היכי דמקיש לענין לענש כמותם: בזמן שהתרו בהן. מפרש בפ''ק דמכות (דף ו. ושם) הכי אמרינן להו לאסהודי אתיתו או למיחזי אתיתו אי אמרי לאסהודי אתינא נמצא אחד מהם קרוב או פסול עדותן בטלה ואי אמרי למיחזי אתינא מה יעשו שני אחים כו' ונראה לר''י דמשום שנתכוונו להעיד לא אמרינן נמצא אחד מהם קרוב או פסול עדותן בטלה אלא שהולכים ומעידים כולן בב''ד אבל משום ראייה לחוד שנתכוונו להעיד לא דאי לא תימא הכי כל גיטין כשנותנין אותן בפני קרובים או פסולים יהיו פסולים אם יתכוין הא' ולר' יוסי אפילו לא יתכוין והאי דקאמר מה יעשו ב' אחים ודאי יכולין לתקן שלא ילכו שניהם להעיד אבל פעמים שלא ידע זה בזה ויעיד האחד אע''פ שהעיד אחיו כבר בב''ד אע''פ שהשני העיד לאחר כדי דיבור מ''מ עדותן בטלה דשייך שפיר לאקושי להך מילתא שלשה לשנים אפילו בזה אחר זה כיון דבשעת ראייה רואין יחד ומתכוונין להעיד לכך עדותן בטלה אפילו העידו זה אחר זה אע''ג דלענין שלשתן זוממין לא הוקשו אלא כשהעידו בתוך כדי דיבור דהתם הזמה משעת העדאת עדים קא אתיא ואע''ג דפריך במכות (שם) הרוג יציל אע''פ שאינו הולך להעיד בב''ד ה''מ מעיקרא דאכתי לא אסיק אדעתיה יקום דבר במקיימי דבר הכתוב מדבר אבל לבסוף דמסיק יקום דבר במקיימי דבר לא צריכי לשנויי קמאי דממעטי' הרוג וההורג מיקום דבר דבעינן שילכו לקיים דבר בב''ד וכן (לקמן דף לד:) לענין אין עד נעשה דיין נראה לר''י דדוקא בעד המעיד אין עד נעשה דיין אבל במתכוין להעיד לא דהא דטעמא דאין עד נעשה דיין נראה או משום דבעינן עדות שאתה יכול להזימה וכיון שהעדים בעצמם דנין לא ירצו לקבל הזמה על עדותן או משום דכתיב (דברים יט) ועמדו שני האנשים וגו' שני האנשים אלו העדים לפני השם אלו הדיינין דבעינן שיעידו העדים לפני הדיינין ולא שיהו בעצמן דיינין והנך טעמי לא שייכי אלא בעד המעיד בפיו ולא במתכוין להעיד ולא כפי' רבינו שמואל שפי' בעלמא (ב''ב קיג: ד''ה ג' שנכנסו כו') שנתכוון להעיד אמרינן נמצא אחד מהם קרוב או פסול עדותן בטלה וכן לענין שאינו נעשה דיין ודקדק מדאמרינן בפרק אחד דיני ממונות (לקמן דף לד:) שלשה שנכנסו לבקר את החולה כו' משמע דווקא שנכנסו לבקר ולא נתכוונו להעיד אמרינן רצו עושין דין אבל נתכוונו להעיד אין עושין דין ועוד נראה לר''י לדקדק דלא אמרינן אין עד נעשה דיין אלא עד המעיד דאי לא תימא הכי קשיא דרב יהודה אדרב יהודה דהא בפ''ק דמכות (דף ו. ושם) פסיק רב יהודה הלכה כרבי יוסי דבראייה בעלמא נעשה עד אע''פ שאינו מכוין להעד ורב יהודה קאמר (ב''ב דף קיג:) גבי ג' שנכנסו לבקר את החולה וכו' רצו עושין דין ואמאי הא בראייה בעלמא נעשה עד ועוד להאי פירוש לית ליה לרבי יוסי לא תהא שמיעה גדולה מראייה לא בעדות החדש (ר''ה דף כה: ושם) בראוהו שלשה והן ב''ד ולא בסנהדרין באחד שהרג את הנפש שראוהו אע''פ שראוהו ביום ומיהו נראה לרשב''א דהני לא פרכי נינהו דרבי יוסי על כרחך לית ליה שיעשה עד בראייה ואפי' יעיד לבסוף דהא ר' יוסי הוא דאמר עד שיהיו פי שני עדים מתרים בו כדאמר בסמוך וכמו ששנים אין יכולין להעיד אא''כ התרו בו כך שלשה וכו' אלמא אותן יהו חשובין עדים אבל השאר לא וכן נראה הדברים דאם הוזמו כולן לא היו נהרגין אותן שלא התרו בו דלא מהני סהדותייהו בלא סהדותא דאחריני ולא אמרינן נמצא אחד מהן קרוב או פסול אלא באותן שהותרו והא דקאמר רבי בזמן שהתרו בהן לאו משום דרבי יוסי לא בעי התרו דאכתי טפי מרבי בעינן דלרבי בנתכוונו להעיד בעלמא סגי כדמוכח במכות (דף ו.) ור' יוסי בעי התראה ממש אלא דיני ממונות אתא לאוסופי והא דמשמע הכא דלר' יוסי בראייה בעלמא אמרינן נמצא אחד מהן קרוב או פסול כו' מדקאמר וקמיפלגי בפלוגתא דרבי ור' יוסי היינו במה שנחלקו במשנה זו אבל מתוך משנה אחרת יש ללמוד דבעי ר' יוסי התראה ושמא רב יהודה פסק לגמרי כר' יוסי אי נמי לא פסק כוותיה אלא במאי דקאמר אבל בדיני ממונות תתקיים העדים בשאר גרידא אבל בכוונת עדות סבר כרבי והאי דקאמר במכות (שם) היכי אמרינן להו לרבי קאי וכן מוכח דקאמר אי אמרי למיחזי אתינא מה יעשו שני אחים כו' וה''פ היכי אמרינן להו דעל כרחך התראה לאו דווקא דבדיני ממונות לא שייכא התראה אלא ודאי לא בעי אלא שנדע שנתכוונו להעיד והיכי אמרינן להו וכו': 

רבינו חננאל

פשוטות הן רבינא אמר כגון שנמצא אחד מן העדים קרוב או פסול ר' מאיר סבר לה כר' יוסי דאמר בדיני נפשות בטלה העדות כולה ואין שם דיני נפשות כלל אבל יש בה דיני ממונות דהא רבי יוסי הוא דאמר תתקיים העדות בשאר. ורבנן כרבי דאמר תתקיים העדות בשאר ואע"פ שנמצא אחד מהן קרוב או פסול השאר כשרין לדיני נפשות דהא לא אתרו בהו ואמרי לאסהודי אתינן. ואנו עתידין לפרשו במקומו.





המאירי

חייבי מיתות בית דין שלא התרו בו למיתה והתרו בו למלקות מכח לאו שבו אינו לוקה שכל לאו הניתן לאזהרת מיתת בית דין אין לוקין עליו ומ"מ חייבי מלקיות מלקין אותן בשלשה כמו שיתבאר:



עדים הרבה שהעידו בדבר אחד ונמצא אחד מהם קרוב או פסול או שנים קרובים זה לזה אם נתכוונו כלם להעיד עדותם בטלה והיאך אתה יודע אם נתכוונו להעיד אם לאו בדיני נפשות כל שהתרה בו מתכוין להעיד וכל שאינו מתרה בו אינו מתכוין להעיד ובדיני ממונות שואלין להם אם באו שם להעיד או שלא באו שם אלא לראות ואם אמרו שלהעיד באו עדותן בטלה וי"א שאף בדיני נפשות לא הופקעה תורת עדות מהם אע"פ שלא התרו ואף בדיני נפשות אתה צריך לשאול להם אם באו להעיד או לראות וכל שלא נמצא קרוב באותם שבאו להעיד עדותן קיימת וכל שנמצא בהן קרוב או פסול אפילו הן מאה עדותן בטלה מפני שכלה עדות אחת ובטלה מקצתה בטלה כלה וכך פרשוה במסכת מכות וכן עיקר וזהו על פי שנים עדים או שלשה עדים יקום דבר אם מתקיימת בשנים בשלשה לא כל שכן אלא מה שנים נמצא אחד מהם קרוב או פסול עדותן בטלה אף שלשה כן והוא הדין למאה כן אע"פ שלא העידו זה בתוך כדי דבור של זה ולענין הזמה אינה עדות אחת אא"כ העידו כולם כל אחד בתוך כדי דבור של חבירו וכל שהוא כן אם הוזמו כלן הרי כלם נהרגין ענש הכתוב לנטפל לעוברי עבירה אע"פ שאין עדות האחרונים צריכה לעדות הראשונים וכן אין נהרגין עד שיזומו כלן:



דיני ממונות שהעידו בהם שנים או יותר ונמצא אחד מהם קרוב או פסול ראיתי לגדולי הדורות שכתבו שאף לשבועה אין מזקיקין אותו על פי הנשארים שכל העדות כמי שאינו ואין כאן אפילו עד אחד שאם כן נמצא אחד מחייבו שבועה במקום שאין השנים מחייבין אותו ממון שהרי אם היו שלשה ונמצא אחד מהם קרוב או פסול אין מחייבין אותו ממון על פי השנים הכשרים ומ"מ משביעין אותו שבועת היסת ושמא תאמר היכן מצינו שבועה להכחיש שני עדים כשרים טעם הדבר מפני שהעדים כמי שאינם ואם הוא מתירא שמא יפסלוהו ויחזיקוהו בנשבע לשקר יוציא שטר מן הבית דין שכך היה מעשה ואין עדים אלו נאמנין לפסלו כלל:



דברים אלו אינם אלא בעדות על פה אבל עדות בשטר שנמצא חתום שם קרוב או פסול או שנים קרובים זה לזה תתקיים העדות בשאר ואפילו היה זה חתום ראשון שסתם הדברים חתמו הכשירים והניחו ריוח לגדוליהם ומלאהו בקרובים שלא מתורת עדות ומ"מ כל שנתברר שבמעמד אחד חתמו פסול וכן כתב גאון וכבר כתבנוה בבתרא פרק אחרון:





יד רמ"ה

ורב אשי נמי אית ליה דאביי ודרב פפא מיהו מוקים לה כגון דאתרו בה באשה מלקות ולא אתרו בה קטלא דהא ודאי לא מיקטלא אלא לוקה דאין לך מיתת ב"ד שאין בה לאו הילכך סהדי נמי לקו ודכ"ע לא שנא רבי מאיר ול"ש רבנן אית להו דרבי ישמעאל דאמר בפ' אלו הן הלוקין (י"ג) לאו שניתן לאזהרת מיתת ב"ד לוקין עליו היכא דאתרו ביה מלקות ולא קטלא ובפלוגתא דרבי ישמעאל ורבנן דפירקין קא מיפלגי דתנן מכות בשלשה משום רבי ישמעאל אמרו בעשרים ושלשה רבי מאיר לית ליה דרבי ישמעאל דפירקין ומש"ה סגיא ליה בשלשה דהא ליכא למיחש ללעז ולא לכבודן של ראשונים דאידי ואידי בתלתא סגי' ורבנן אית להו דרבי ישמעאל וכיון דבעינן עשרים ושלשה חיישינן ללעז ולכבודן של ראשונים כדפרישית. והא דקאמרי רבנן מפני שיש בו דיני נפשות לאו דיני נפשות דוקא קאמרי אלא לדינא דמלקות קרו דיני נפשות דקסבר מלקות במקום מיתה הוא עומד. וקשיא לי כיון דבפלוגתא דרבי ישמעאל ורבנן דאיפליגו לענין מלקות קא מוקמי' לה למאי איצטריך למדחק נפשיה ולאוקמה כגון דאתרי בה מלקות ולא אתרו בה קטלא כרבי ישמעאל דאמר לאו שניתן לאזהרת מיתת ב"ד לוקין עליו לוקמה בבעל גופיה דמיחייב מלקות לדברי הכל דכתיב ויסרו אותו ודרשינן בכתובות (מ"ו.) ויסרו זה מלקות ומסתברא לי דהיינו טעמא דלא מצי מוקים לה בבעל גופיה משום דסוף סוף על כרחיה צריך לאוקומה בדלא אתרו בה בנערה קטלא דא"כ לכ"ע חיישינן ללעז ולכבודן של ראשונים דהא איכא נפשות דצריכי לכ"ע עשרים ושלשה וכיון דאיצטריך לאוקומה בדלא אתרו בה קטלא על כרחיה צריך נמי לאוקמיה בדאתרו בה למלקות לשוויה מזידה דאי לאו הכי לאו מוציא שם רע הויא לאיחיובי מאה סלע ולא לאיחיובי מלקות וכיון דסוף סוף הוה צריך לאוקומה בדאיכא חיוב מלקות גבי אשה או גבי זוממין דידה מאי הוה מהניא ליה לאוקומה בחיוב מלקות הבעל גופיה:



רבינא אמר כגון שהעידו בה ג' עדים ונמצא אחד מהן קרוב או פסול ובפלוגתא דר' ור' יוסי קא מיפלגי ואליבא דרבי עקיבא דתנן רבי עקיבא אומר לא בא השלישי כו' אקרא קאי דכתיב על פי שנים עדים או שלשה עדים מאחר שריבה הכתוב שנים שלשה למה לי וקאמר רבי שמעון התם בפ' כיצד העדים (מכות דף ה:) מה שנים אינן נהרגין עד שיהו שניהם זוממין אף שלשה אינן נהרגין עד שיהו שלשתן זוממין ומנין אפי' הן מאה ת"ל עדים. רבי עקיבא אומר לא בא השלישי להקל עליו שלא יהרג עד שיזומו כולן אלא כיון שהוזמו שנים בין מן הראשונים בין מן האחרונים הרי המזוממין נהרגין ולא בא השלישי אלא להחמיר עליו ולעשות דינו כיוצא באלו שאם הוזמו שלשתן או בהוזם השלישי עם אחד מן הראשונים נהרגין ואין אומרים הואיל והעדות מתקיימת בשנים הראשונים הרי לא הוסיפה עדותו של שלישי כלום בהריגת הנדון ואע"פ שהוזם יפטר דכמאן דלא עבד ולא מידי דמי דגברא קטילא קטל אלא הואיל ונטפל לראשונים שהן עוברי עבירה שחייבו את הנידון מיתה ענשו הכתוב לעוברי עבירה אם כך ענש הכתוב לנטפל לעוברי עבירה כו' קל וחומר כו' דקיי"ל דמידה טובה מרובה ממידת פורענות ומה שנים נמצא אחד מהן קרוב או פסול עדותן בטלה אף ג' נמצא אחד מהן קרוב או פסול עדותן בטלה ומנין אפי' מאה ת"ל עדים:



אמר ר' יוסי בד"א בדיני נפשות דכתיב והצילו העדה דמיחייב לן לאהדורי בתר זכותא לבטל את העדות כדי שלא יהרג הנדון אבל בדיני ממונות תתקיים העדות בשאר. רבי אומר אחד דיני ממונות ואחד דיני נפשות עדותן בטלה בזמן שהתרו העומדין שם בעדים בשעת ראית העדות כאחד או בשעת הגדה בבית דין דאתרווייהו קפיד רחמנא ואמרו להן למיחזי אתיתי או לאסהודי אתיתו ואמרו לאסהודי אתינן כדברירנא לה בדוכתא אבל בזמן שלא התרו בהן אפי' בדיני נפשות תתקיים העדות בשאר דמה יעשו שני אחין ואחד מצטרף עמהם שראו כאחד שהרג זה את הנפש בשלמא בשעת הגדה יכלי למעבד דלישתוק ולא לסהיד אלא בשעת ראיה מה יעשו שני אחים שראו פתאום כאחד שהרג זה את הנפש רבי מאיר סבר לה כר' יוסי דאמר בדיני נפשות אע"פ שלא התרו בהן עדותן בטלה ואשתכח דליכא מיתה כלל מיהו הוצאת שם רע מיהת איכא ומיחייב מאה סלע בסהדותייהו דדיני ממונות הוא ותתקיים העדות בשאר וכיון דליכא חיוב מיתה כלל סגיא להו בשלשה דהא ליכא למיחש ללעז ולא לכבודן של ראשונים ורבנן סבר לה כר' דאמר דיני נפשות כל זמן שלא התרו בהן תתקיים העדות בשאר ואשתכח דאיכא דיני נפשות הילכך בעיא עשרים ושלשה דחיישינן ללעז ולכבודן של ראשונים:





מהרש"א - חידושי הלכות

תוס' בד"ה דאתרו ביה כו' וכ"ת דהוי משני משום דהוי לאו שניתן לאזהרת מיתת ב"ד חדא דאית ליה דלוקין עליו לפי סברת רב אשי כו' עכ"ל דליכא למימר מהאי קרא נפקא לן דלוקין בלאו שניתן לאזהרת מיתת ב"ד דמעדים זוממין ליכא למילף בעלמא אלא ע"כ דלרב אשי מסברא בלאו האי קרא אית ליה לר' מאיר דלוקין על לאו שניתן לאזהרת מיתת ב"ד ולפי תירוצם לענין לאו שאין בו מעשה דלוקין במוציא ש"ר דיליף ליה מעדים זוממין היינו בגזירה שוה דיסרו מויסרו כו' אבל בלאו ג"ש לא הוה ילפינן מידי מעדים זוממין לדעלמא דעדים זוממין חידוש הוא שכן אין צריכין התראה ולקמן שכתבו התוס' ר' יהודה דאית ליה בכל דוכתא דלוקין על לאו שאין בו מעשה מעדים זוממין יליף לה לאו היינו מעדים זוממין לחוד אלא מביניא דעדים זוממין וממוציא שם רע כדאיתא בהדיא בפ"ק דמכות וק"ל:


בד"ה לא בא השלישי כו' כיון דאית ליה לר"ע כו' בבאו זה אחר זה נמי יקישם כו' עכ"ל ר"ל ואם יקישם להכי גם בבאו זה אחר זה א"כ אמאי קאמר לא בא שלישי אלא להחמיר כו' דהיינו להחמיר שיהרוג גם השלישי אפי' בזה אחר זה הא הוי קולא לגבי שנים הראשונים דלר"ש לא בעי שיהיו שלשתן זוממין בבאו זה אחר זה ולר"ע בעי שלשתן זוממין ולפי' הקונטרס דמכות לא קשיא להו הכי דלההוא פירושא איכא למימר דלאו בדינא פליגי אלא דבהא פליג ר"ע עליה דר' שמעון דלענין שיזומו כולן לא צריך קרא ודו"ק:


בד"ה בזמן כו' א"נ לא פסק כוותיה אלא במאי דקאמר אבל בד"מ כו' אבל בכוונת עדות סבר כרבי כו' עכ"ל גם לשיטת ר"י דפי' לר' יוסי דבראייה בעלמא סגי המ"ל הכי דלא תקשי דרב יהודה אדרב יהודה לא פסק התם כרבי יוסי אלא במאי דקאמר אבל בד"מ כו' אבל בכוונת עדות סבר כרבי אלא משום הך דלא תהא שמיעה גדולה מראייה הוצרך רשב"א לומר דלר' יוסי נמי בעי התראה ודו"ק:


בא"ד והאי דקאמר במכות היכי אמרי' להו לר' כו' וה"פ היכי כו' דבד"מ לא שייכא התראה כו' עכ"ל הא ודאי לפירוש ר"י נמי צ"ל דלרבי קאי היכי אמרי' להו כו' דלרבי יוסי בראייה בעלמא סגי אלא דלפי' ר"י ניחא להו בפשיטות דלרבי קאי ומשום דלא מסתבר ליה למימר דהתרו ממש דוקא נקט ולה"ק היכי אמרי' כו' אבל לפי' רשב"א כיון דע"כ לר' יוסי התראה ממש קאמר מנליה למימר דלרבי נמי לאו התרו ממש קאמר ותירצו דה"פ היכי אמרי' כו' דלרבי קשיא להו על כרחך התראה לאו דוקא דבד"מ לא שייכא התראה כו' ודו"ק:





חכמת שלמה

גמ' דאתרו בה מלקות ולא אתרו בה קטלא כו' כצ"ל וכן ברש"י:


רש"י בד"ה לא באו כו' עדים אלא הד"א. בד"ה במה דברים אמורים דעדותן בטלה הס"ד:


בד"ה ואימתי כו' בטלה הס"ד:


תוס' בד"ה דאתרו בה למלקות כו' בסופו למדנו ויסרו מויסרו ויסרו מבן ובן מוהיה אם בן כו' כצ"ל ונ"ב פי' מויסרו הנאמר בסורר ומורה ומה התם בן עמו פי' שנכתב לשם בן אף הכא כאילו נכתב בן עמו ואח"כ ילפינן בן מוהיה אם בן הכות כו':


בד"ה לא בא כו' בסופו זה אחר זה נמי יקישם הכי כו' כצ"ל. ונ"ב פירוש מאחר שאמר לא בא הכתוב להקל גרידא אלא אף להחמיר אם כן משמע דלהקל אינו חולק על ר"ש ואינו דורש להקל אלא כשבאו בבת אחת ולא בזה אחר זה ולמה אינו דורש גבי קולא בזה אחר זה כמו שדורש גבי להחמיר מאחר ששניהם בהיקש וק"ל:


בזמן שהתרו כו' היכי צ"ל הכי:





גליון הש"ס - רבי עקיבא איגר

תוס' ד"ה לא וכו' דפליג על ר"ש. עיין לקמן דף מא ע"ב ברש"י ד"ה ר"ע ובתוס' שם:





רשימת שיעורים - הגרי"ד סולובייצ'יק

גמ'. דאתרו ביה למלקות ולא אתרו ביה קטלא.
עיין בתוס' (ד"ה דאתרו) שכתבו וז"ל ואתיא כמ"ד לאו שניתן לאזהרת מיתת בית דין לוקין עליו ואם היינו יכולים לפרש במלקות של מוציא שם רע היה מתיישב עכ"ל. ולכאורה הטעם שאין לפרש דקאי על מלקות דמוציא שם רע הוא משום דאי קאי על המלקות א"כ הא דאמרינן דאתרו ביה למלקות קאי על הבעל שהתרוהו דילקה מחמת הלאו דמוציא שם רע, ולא אתרו ביה לקטלא מיירי על האשה שלא התרו בה למיתה על הזנות, וצ"ע דאם הבעל חייב מלקות משום מוציא שם רע על כרחך מיירי שהוזמו עדיו וא"כ איך שייך בכה"ג מיתה לאשה, ומה הנפ"מ אם התרו בה למיתה או לא דהרי הוזמו העדים שזינתה. וצ"ל דכוונת הגמ' היא שאין בה קטלה משום שהוזמו עדיו, וצ"ע. אמנם עוד יתכן לפרש דברי התוס' דאין לפרש דקאי על מלקות דמוציא שם רע משום דמלקות דמוציא שם רע לא בעי התראה, דאין המחייב מעשה העבירה אלא חלות השם מוציא שם רע, ודומה לעדים זוממים דא"צ התראה אליבא דהרמב"ם לפי שאין המחייב מעשה העבירה דלא תענה ברעך עד שקר אלא המחייב דמלקות הוא עצם חלות השם עדים זוממים (וכמו שנתבאר לעיל בשיעורים). ובאמת מסתימת דברי הרמב"ם בפ"ג מהל' נערה ובתולה משמע דמוציא שם רע א"צ התראה למלקות, דהרי הרמב"ם לא הזכיר שם דין התראה במוציא שם רע. ונראה דהביאור בזה דס"ל דהמחייב דמוציא שם רע אינו מעשה העבירה ועבירת הלאו דלא תלך רכיל בעמך, אלא דחלות השם מוציא שם רע שבגברא מחייבת, ומשו"ה ס"ל דמוציא שם רע א"צ התראה, דרק היכא שמעשה העבירה הוי המחייב אז בעינן התראה משא"כ היכא דעצם חלות השם שבגברא הוי המחייב לא בעינן התראה, וכדביאר מרן הגר"ח זצ"ל את דברי הרמב"ם (פ"כ מהל' עדות ה"ד) בנוגע לעדים זוממים71.
תוס' ד"ה דאתרו. וז"ל וי"ל דאע"ג דגמר עדים זוממים ממוציא שם רע ה"מ לענין דלא דרשינן כדי רשעתו להכי וכו' אבל גבי האי אי לאו דגלי קרא דלקי לא הוה גמרינן כיון דכתיב לעשות וכו' דבעינן לאו שיש בו מעשה עכ"ל.
ובביאור דברי התוס' נראה דחיוב מלקות דמוציא שם רע אינו משום מעשה העבירה אלא מחמת חלות השם מוציא שם רע שבגברא, ולפי הס"ד בגמ' לקמן (דף י.) דעדים זוממים לוקין משום הלאו דלא תענה, היינו דלוקין על מעשה העבירה כשאר חייבי מלקות דלוקין על עבירת הלאו ומעשה העבירה. ולכן לא הוה ילפינן מלקות דעדים זוממים ממוציא שם רע דחלוקין הן ביסוד דינם, דחיוב מלקות דמוציא שם רע אינו מחמת עבירת הלאו דלא תלך רכיל בעמך אלא מחמת חלות שם מוציא שם רע שבגברא ומשו"ה א"א למילף עדים זוממים ממוציא שם רע. ובתירוץ הגמ' דילפינן מלקות דעדים זוממים מוהיה אם בן הכות הרשע ולא מלא תענה, נתחדש דחיוב מלקות דעדים זוממים נמי אינו מחמת עבירת הלאו דלא תענה אלא משום חלות השם עד זומם שבגברא. ועיין בתוס' בשבועות (דף כא. ד"ה חוץ מנשבע, ובתוס' תמורה דף ג. ד"ה והרי מימר) שהקשו אמאי לא חשיב עדים זוממים ומוציא שם רע בהדי אלו דלוקין עליהם אע"פ שאין בהם מעשה, ותירצו דכיון דכתיב בהו מלקות בהדיא לא חש למיתנינהו. ולולא דבריהם היה נראה לתרץ דעדים זוממים ומוציא שם רע שאני דאין לוקין על עבירת הלאו ומעשה העבירה אלא חל חיוב מלקות מיוחד מחמת חלות השם עד זומם וחלות השם מוציא שם רע, ומשו"ה לא תני להו בהדי שאר הלוקין אע"פ שאין בהם מעשה.72
גמ'. א"ר יוסי בד"א בדיני נפשות אבל בדיני ממונות תתקיים העדות בשאר.
ופרש"י (בד"ה בדיני נפשות) וז"ל דרחמנא אמר והצילו העדה דמהדרינן בתר זכותא לבטל העדות ולא יהרג לא הוא ולא הם עכ"ל. ומבואר דכיון דכתיב בדיני נפשות והצילו העדה חל דין דנמצא א' מהם קרוב או פסול עדותן בטילה דוקא בד"נ ולא בדיני ממונות. ונראה דלרש"י אין כאן דין דהעדות בטילה אלא דיש מצוה על בית דין מדין והצילו העדה שלא לחייב את הנידון עפ"י עדות זו ולא לקבל את העדות. אולם תוס' (מכות דף ו. ד"ה ר' יוסי) כתבו דהטעם שדין זה חל לר' יוסי רק בד"נ הוא משום דבנפשות אם נמצא א' מהם קרוב או פסול עדותן בטילה לגמרי, משא"כ בדיני ממונות יכול עד א' לחייב שבועה, ולא שייך למימר דעדות השני בטילה לגמרי, ולכן לא חל דין נמצא א' מהם קרוב או פסול עדותן בטילה בד"מ. ולכאורה תהיה נפ"מ בין רש"י לתוס' לגבי עדי דבר שבערוה אי אמרינן בזה דנמצא א' מהם קרוב או פסול עדותן בטילה, דלפי סברת רש"י י"ל דלא חל דין זה אלא בד"נ מדין והצילו העדה משא"כ בדבר שבערוה דלא חל דין והצילו העדה י"ל דלא חל דין נמצא א' מהם קרוב או פסול עדותן בטילה, ותתקיים העדות בשאר העדים הכשרים. משא"כ לפי סברת תוס' י"ל דחל דין זה אף בעדות דבר שבערוה דעד א' בדבר שבערוה לאו כלום, ורק בדיני ממונות לא חל דין נמצא א' מהם קרוב או פסול עדותן בטילה. וכן יתכן דנפ"מ לענין מלקות דלא חל במלקות דין והצילו העדה, ואי נימא דיסוד הדין דנמצא א' מהם קרוב או פסול עדותן בטילה הוא מדין הצלה י"ל דלא חל דין זה בעדות לגבי מלקות, משא"כ לפי סברת התוס' שפיר חל דין נמצא א' מהם קרוב או פסול עדותן בטילה אף בעדות לענין מלקות.73
תוס' ד"ה בזמן שהתרו בהן. וז"ל ונראה לר"י דמשום שנתכוונו להעיד לא אמרינן נמצא א' מהם קרוב או פסול עדותן בטלה אלא שהולכים ומעידים כולם בב"ד אבל משום ראייה לחוד שנתכוונו להעיד לא דאי לא תימא הכי כל גיטין שנותנין בפני קרובים או פסולים יהיו פסולים אם יתכוון הא' וכו' וכן לענין אין עד נעשה דיין נראה לר"י דדוקא בעד המעיד אין עד נעשה דיין אבל במתכוון להעיד לא דהא טעמא דאין עד נעשה דיין נראה או משום דבעינן עדות שאתה יכול להזימה וכיון שהעדים בעצמם דנין לא ירצו לקבל הזמה על עדותן או משום דכתיב ועמדו שני האנשים וגו' שני האנשים אלו העדים לפני השם אלו הדיינים דבעינן שיעידו העדים לפני הדיינים ולא שיהיו בעצמן דיינין והנך טעמי לא שייכי אלא בעד המעיד בפיו ולא במתכוון להעיד, ולא כפירוש רבינו שמואל שפירש בעלמא שנתכוון להעיד אמרינן נמצא א' מהם קרוב או פסול עדותן בטילה וכן לענין שאינו נעשה דיין וכו' עכ"ל.
ומבואר דהר"י והרשב"ם נחלקו האם חל הדין דאין עד נעשה דיין דוקא בעד המעיד (שיטת הר"י) או אף בעד שבשעת ראיית המעשה נתכוון להעיד ואפילו אם לא העיד לבסוף (שיטת הרשב"ם). ולכאורה נראה לבאר יסוד המחלוקת דהרשב"ם סובר דחל חלות שם עד משעת ראיית המעשה, והדין דאין עד נעשה דיין הוי פסול הגוף דחל פסול הגוף בגברא שהוא עד להיות דיין ואפילו אם לא העיד בפני ב"ד. משא"כ הר"י סובר דחל חלות שם עד רק משעת הגדת עדות, והדין דאין עד נעשה דיין הוא דין בקבלת עדות דכתיב ועמדו שני האנשים לפני ה' דבעינן שיעידו העדים לפני הדיינים ויקבלו הדיינים את עדותם ולא שיהיו הם עצמם הדיינים (וכן ביאר הגר"מ זצ"ל בדעת הר"י). אמנם יתכן דאף הר"י ס"ל דדין אין עד נעשה דיין הוי פסול הגוף, וקצת משמע הכי מדכלל הר"י הדין דאין עד נעשה דיין יחד עם הדין דנמצא א' מהם קרוב או פסול עדותן בטילה, דהוי פסול הגוף, דשניהם חלין רק בעד המעיד. ולכאורה תהיה נפ"מ בזה היכא דבאו שנים והעידו בפני ב"ד של ג' ואח"כ נעשו דיינים ובאו שנים אחרים והעידו שכך וכך העידו בראשונה, דעכשיו בכהאי גוונא הדיינים שהיו עדים אינם דנים על פי קבלת עדות מעצמם באופן ישיר, אזי אי נימא דיסוד הדין דאין עד נעשה דיין הוא דין בקבלת עדות שאין דיין יכול לקבל עדות מעצמו, אזי בכה"ג יועיל העדות של העדים השניים והדיינים שהיו העדים הראשונים יכולים לדון על פי עדות זו. משא"כ אי נימא דיסוד הדין דאין עד נעשה דיין הוא דחל פסול הגוף על חלות שם עד להיות דיין אזי אף בכה"ג אינם יכולים לדון. ולכאורה יש עוד נפ"מ בזה באופן שהעידו ב' עדים ואח"כ נעשו דיינים ובאו ב' עדים אחרים והעידו בפניהם דאי נימא דהדין אין עד נעשה דיין הוא מדין קבלת עדות הכא אין סומכים על עדותן כלל אלא על עדות הכת השנייה ושפיר יכולים לדון, משא"כ אי נימא דחל פסול הגוף שעד אינו יכול להיות דיין אינם יכולים לדון.74
תוס' ד"ה בזמן שהתרו בהן. בא"ד. וז"ל דאי לא תימא הכי כל גיטין שנותנין אותן בפני קרובים או פסולים יהיו פסולים עכ"ל.
צ"ע למה תוס' הקשו הכי רק אליבא דהרשב"א דס"ל דנמצא א' מהם קרוב או פסול תלוי בעד משעת ראייה, דיש להקשות ג"כ לשיטת הר"י, דהא דאין הר"י פוסל אלא בעד המעיד דוקא היינו משום דקודם שהעיד בב"ד אינו בכלל "מקיימי דבר" (מכות דף ו.) ולכן אין לפסול בעד הרואה. אמנם בגיטין וקידושין העדים מקיימים את הדבר בראייה לחוד, וא"כ הול"ל דבראייה לחוד אם נמצא א' מהם קרוב או פסול עדות כולם בטילה, אף בלי שום הגדה יחד בב"ד, שהרי עדי ראייה הם מקיימי הדבר. וכן הקשה הריטב"א בקידושין (דף מג. ד"ה איתמר רב אמר שליח דקידושין נעשה עד) וס"ל דמהאי טעמא צריכים יחוד העדים בשעת קידושין75, וצ"ע בתוס'.76
תוס' ד"ה בזמן שהתרו בהן. בא"ד. וז"ל ועוד להאי פירוש לית ליה לרב יוסי לא תהא שמיעה גדולה מראייה לא בעדות החדש בראוהו שלשה והן ב"ד ולא בסנהדרין באחד שהרג את הנפש שראוהו אע"פ שראוהו ביום עכ"ל.
ונראה לתרץ שיטת הרשב"ם, דאע"פ דס"ל דעד הרואה נפסל מלדון היינו רק כשראוהו בלילה, דאותה ראייה סופה לבוא לידי הגדת עדות בב"ד דאזי חל על הך ראייה חלות שם ראיית עד, ומיפסל מלדון דאין עד נעשה דיין. משא"כ כשראוהו ביום וכגון דב"ד בעצמם ראו את הרציחה במעמד כולם דאזי אין צורך שיבא אח"כ לידי הגדת עדות, שהרי אפשר להמעשה להתברר ע"י ראיית ב"ד לחוד אזי אינם נפסלים מלדון מדין דאין עד נעשה דיין, דלא חל על הב"ד תורת עדות בשעת ראיית המעשה, דהוי חלות שם ראיית ב"ד ולא ראיית עד, דחלות שם ראיית ב"ד מפקיע חלות שם ראיית עד, והדין דאין עד נעשה דיין אינו חל אלא בראיית עד שיבוא אח"כ לידי הגדת עדות. אולם נראה דתוס' ס"ל דראיית ב"ד אינה מפקיעה חלות שם ראיית עד, דאע"פ שהן ב"ד ג"כ הוו עד הרואה וחל פסול בגברא לדון, ולכן הקשו דחל הדין דאין עד נעשה דיין אליבא דהרשב"ם.
תוס' ד"ה בזמן שהתרו בהן. בא"ד. וז"ל ומיהו נראה לרשב"א דהני לא פירכי נינהו דרבי יוסי על כרחך לית ליה שיעשה עד בראייה ואפילו יעיד לבסוף דהא רב יוסי הוא דאמר עד שיהיו פי שני עדים מתרים בו וכו' וכמו ששנים אינם יכולים להעיד אא"כ התרו בו כך שלשה וכו' אלמא אותן יהיו חשובין עדים אבל השאר לא עכ"ל.
לכאורה צ"ע בדברי התוס', דהדין דר' יוסי דבעינן התראה מפי העדים הוא משום דבעינן שיתיר עצמו למיתה, דאם יתרה בו עד אחד או עד פסול אז כשאומר אעפ"כ הרי אינו מתיר עצמו למיתה לגמרי, שאינו מבין בהחלט שידונו אותו בב"ד למיתה דסובר שאין כאן עדים כשרים על המעשה. אבל כשיש ג' עדים מהיכי תיתי דבעינן שכולם יתרו בו, דלכאורה אין צורך אלא בהתראה משנים כדי שיתיר עצמו למיתה, ומ"ט דניבעי התראה מאת כולם. ועוד יש להקשות במה שתירץ הרשב"א דלרבי יוסי בעינן התראה לפסול את השאר דזה רק מתרץ קושיית התוס' מההורג בפני ב"ד דבעי התראה, אבל אכתי לא נתיישב קושייתם משלשה שנכנסו לבקר את החולה, דבממונות הרי לא בעינן התראה.
וי"ל דהרשב"א סובר דהא דס"ל לרבי יוסי דבעינן התראה מכל העדים אינו מדין דבעינן שיתיר עצמו למיתה אלא דזה הוי דין בעיקר העדות, דר' יוסי סובר דבדיני נפשות בעינן שיחול על העדים חלות שם עד משעת הראייה לפני שיגידו את עדותם בב"ד, ור' יוסי ס"ל דחל שם עד בשעת הראייה רק ע"י ההתראה, דע"י ההתראה מוכח דאף בשעת הראייה הוא נתכוון להעיד, וחל חלות שם עד משעת הראייה, ומשו"ה ס"ל דבעינן שיתרו כולם כדי שיחול עלייהו חלות שם עד משעת הראייה. אולם דין זה אינו חל אלא בדיני נפשות, משא"כ בדיני ממונות חל חלות שם עד בשעת הגדת העדות ולא בעינן שיהיה חלות שם עד משעת הראייה. אולם לגבי הפסול דאין עד נעשה דיין ודין נמצא א' מהם קרוב או פסול עדותן בטילה י"ל דבדיני ממונות נמי יתכן שיחול עלייהו שם עד משעת הראייה לפני ההגדה בב"ד כשיש להם כוונה להעיד משעת הראייה דאזי חל הפסול דאין עד נעשה דיין ונמצא א' מהם קרוב או פסול עדותן בטילה. ולפי"ז יש ליישב פירוש הרשב"א דהא דהקשו התוס' דלר' יוסי הוי עד אפילו בלי כוונה להעיד כדמוכח מהסוגיא דמכות, י"ל דיפסל דוקא אם התרה בו, דע"י ההתראה נקבע דיש לו כוונה להעיד וחל בו חלות שם עד, ונפסל מלהיות דיין משום דאין עד נעשה דיין. אמנם כ"ז רק בדיני נפשות, דחל בהו חלות שם עד משעת ראייה ע"י ההתראה. משא"כ בדיני ממונות דליכא התראה בעי כוונה להעיד בפועל כדי להשוות עליו חלות שם עד משעת הראייה, דנימא דאין עד נעשה דיין ונמצא א' מהם קרוב או פסול עדותן בטילה, ולכן ס"ל להרשב"א דבשלשה שנכנסו לבקר את החולה הויין עדים כשיש להן כוונה להעיד.
ולכאורה נפ"מ בזה לענין מסית, דאי ההתראה הוא מדין יתיר עצמו למיתה אזי י"ל דלא חל דין זה במסית, דיתיר עצמו למיתה הוא מדיני הצלה וליכא במסית דין והצילו העדה. אמנם אי נימא דלר' יוסי דין התראה הוי הלכה בגוף העדות דנפשות, דבעינן התראה כדי שיחול עלייהו חלות שם עד י"ל דאף במסית בעינן התראה מכל העדים.
71 עיין ברשימות שיעורים למס' ב"ק דף כב: ד"ה ור"ת מפרש אות ג', (עמ' קנ"ט, ובעמ' תמ"ט).
72 ועיין בחידושי הגרי"ז לתמורה דף ג. דנקט נמי דחיוב מלקות במוציא שם רע אינו מחמת הלאו דלא תלך רכיל אלא הוא חיוב מיוחד מחמת חלות שם מוציא שם רע.
73 ולכאורה עוד תהיה נפ"מ בזה לענין מסית דליכא ביה דין והצילו העדה אי חל בעדות דמסית דין נמצא א' מהם קרוב או פסול עדותן בטילה.
74 ועיין בחזון איש (אה"ע סימן ק"א ס"ק ל').
75 ועיין בשו"ע אה"ע סימן מ"ב סעיף ד'.
76 ולכאורה י"ל דתוס' סוברים דלר"י נמצא א' מהן קרוב או פסול הוי דין דחל בקבלת עדות בב"ד כדביאר הגר"מ זצ"ל ולא חל בעדי ראייה לקיום הדבר כגיטין וקידושין, משא"כ לרשב"א דהוי פסול בגוף העדים וחל גם בגיטין וקידושין.
רשימות שיעורים לגרי"ד סולובייצ'יק (ניו יורק, 2022), באדיבות ספריא.

